เงินบาทอ่อนค่าตามทิศทางภูมิภาค ขณะรอปัจจัยใหม่
ค่าเงินบาทปิดตลาดเย็นนี้ (26 พ.ย.) อยู่ที่ระดับ 35.76 บาท/ดอลลาร์ จากช่วงเช้าที่ระดับ 35.70 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.69-35.77 บาท/ดอลลาร์ ยังไม่มีปัจจัยใหม่เข้ามา
26 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (26 พ.ย.) อยู่ที่ระดับ 35.76 บาท/ดอลลาร์ จากช่วงเช้าที่ระดับ 35.70 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.69-35.77 บาท/ดอลลาร์ ยังไม่มีปัจจัยใหม่เข้ามา
“เงินบาทอ่อนค่าตามภูมิภาค แต่ไม่ได้ผันผวนรุนแรง นักลงทุนค่อนข้างระมัดระวัง เพราะวันนี้ตลาดสหรัฐปิดทำการ ทำให้ชะลอซื้อดอลลาร์ โดยมองว่าเงินบาทมีแนวโน้มอ่อนค่า แต่อาจไม่มาก” นักบริหารเงินกล่าว ขณะที่ประเมินกรอบการเคลื่อนไหวของเงินบาทพรุ่งนี้ไว้ระหว่าง 35.70-35.85 บาท/ดอลลาร์
 
ที่มา: สำนักข่าวอินโฟเควสท์